**Sreda, 6. 5. 2020**

1.ura: MAT

**LASTNOSTI GEOMETRIJSKIH LIKOV , PRAVOKOTNIK IN KVADRAT**

Cilji: prepoznajo in poimenujejo geometrijske like ter pri opisu lastnosti uporabljajo matematične izraze (stranica, oglišče). Razlikujejo pravokotnik, kvadrat in opišejo medsebojno lego stranic in njihove lastnosti. Rišejo z geometrijskim orodjem.

1. Lastnosti geometrijskih likov - DZ, str. 55

– preberi razlago, z barvnim pisalom podčrtaj bistvene besede, dobro si oglej vse like, zapomni si, kaj je stranica in kaj oglišče.

-reši 1. nalogo.

2.Pravokotnik, kvadrat - DZ, str. 56, 57

Preberi snov in natančno poglej slike. Liki imajo stranice in oglišča.

3.Zapis v zvezek

**Pravokotnik, kvadrat**

Nariši pravokotnik in kvadrat. (Označi ju po zgledu v DZ.)

**Pravokotnik** je lik, ki ima štiri stranice, po dve in dve sta enako dolgi in vzporedni.

**Kvadrat** je lik, ima štiri enako dolge stranice.

Stranici, ki imata skupno oglišče, sta pravokotni.

Oglišča označimo z velikimi tiskanimi črkami, stranice z malimi tiskanimi črkami.

Reši naloge na str. 58/ 1., 2., 3. (a, b – dolžina stranic)

- dodatna naloga 4., kdor želi (uporabi geotrikotnik, da bodo pravi koti).

2.ura: NIT

Po zgradbi smo si ljudje podobni, a vendarle različni

-nadaljevanje snovi

-V prejšnji uri ste spoznali, da smo si ljudje podobni, a vendarle različni. Na to pa vplivajo tudi raznolika okolja.

1. DZ, str. 79/3. naloga

-Preberi besedilo.

-Dobro si oglej fotografije in poskušaj izpolniti razpredelnico. Podatke poišči tudi na spletu in v interaktivnem gradivu Radovednih pet. Podčrtaj z barvnim pisalom razlago besede manjata.

- Zapis v zvezek

ČLOVEŠKE RASE

Živa bitja se sčasoma prilagodijo okolju, v katerem živijo. Ravno tako se je zgodilo s človeško vrsto. Človek se je razselil po svetu. Ker se je moral prilagoditi na različne klimatske pogoje (količina padavin, temperatura …), so se oblikovale človeške rase. Ljudje, ki živijo v vročih predelih sveta, so običajno višji, z dolgimi okončinami. Ljudje, ki živijo v mrzlih predelih Zemlje, so običajno nižje rasti, bolj čokati, s krajšimi okončinami. Na ta način lažje ohranjajo toploto v sebi, medtem ko se višji in vitkejši ljudje hitreje ohlajajo.

-DZ, str. 80/reši 4. nalogo.

3.ura: DRU

**Javne službe, Izobrazba in poklic**

Cilji: Vedo, kaj so javne službe in ustanove, kako pridobimo izobrazbo in poklic.

1. DZ, str. 82 –preberi besedilo , podčrtaj bistvene podatke.

-reši 1. nalogo.

Zapis v zvezek:

JAVNE SLUŽBE

(skrbijo za oskrbo vseh prebivalcev)

storitve, ki jih plačamo storitve, za katere zagotavljajo denar država in občine

2. Izobrazba in poklic?

-DZ, str. 82 –preberi, podčrtaj bistvene podatke.

3. Zapis v zvezek:

IZOBRAZBA IN POKLIC

1. Izobrazbo pridobimo s šolanjem.
2. Z določeno izobrazbo lahko opravljamo različne poklice.
3. DZ, str.83/ reši 1., 2., 3. nalogo

5.ura: SLJ

**NA KAJ MORAMO PAZITI, KADAR NAŠTEVAMO?**

Cilji: Učenci utrjujejo svoje znanje o vrstah povedi. Pišejo trdilne in nikalne povedi. Prepoznavajo nekončno intonacijo v glasno prebranih povedih in njeno pisno zaznamovanje z vejico (med naštetimi besedami).

1. SDZ 2, str. 64

Preberi naslov enote in ključne besede. Preveri, ponovi svoje predznanje o rabi vejice.

1. naloga - preberi navodilo. Samostojno reši nalogo. Ponovi ločila, vrste povedi, trdilno in nikalno poved.

2. naloga

Pomisli, kaj običajno naštevamo pri opisih živali, oseb, poklica.

Ne pozabi: Kadar kaj naštevamo, napišemo vejico.

Nasvet: te podatke lahko obnoviš:

– opis živali SDZ 2, str. 11,

– opis osebe SDZ 2, str. 27,

– opis poklica SDZ 2, str. 45.

2.SDZ 2, str. 65/3., 4., 5.,6.

Samostojno rešuj naloge.

Rešitve lahko preveriš v Radovednih pet.

3.SDZ 2, str. 67- Preberi Dopolni in pomni in vstavi manjkajoči besedi.